num_pages: 208
description: (For English, please read the e-book excerpt)”Ar fi însã o greșealã și o simplificare sã vedem în carte doar un antitext literar. De fapt, dincolo de efectele de mare ilaritate produse prin contrastul dintre normã și realitatea artisticã, existã aici și fragmente de cea mai bunã calitate literarã în sensul «înalt» al cuvîntului. Din mijlocul unor întîmplãri anodine cu copii jucîndu-se la țarã, la mare sau în spatele blocului se desfac deodatã perspective mitice și fantastice în sensul realismului magic sud-american: o schijã din timpul rãzboiului se plimbã dintr-un loc într-altul pe sub pielea unui veteran; o fetițã de la bloc primește de la Dãnuț un misterios inel de aur, dupã care... dispare pentru totdeauna; conflictul surd dintre tatã și fiu se concretizeazã printr-un vis al fiului, care se vede în chip de pește, pescuit de tatã. O cruzime foarte expresivã, de copil autist, e una din dominantele perspectivei narative (pedanteria, bat-o vina...): bunica moare de un cancer îngrozitor, descris cu seninãtate, infarctul unui coleg e expediat într-o frazã ironicã, un pui de vrabie moare cu totul altfel, mult mai crunt, decît în Brãtescu-Voinești. Firește, cel mai mare sadism, devenit masochism curat, e îndreptat spre sine însuși: se descriu cu mare voluptate tot felul de umilințe suferite în fața celor apropiați, se citeazã poezii scrise de Daniel în liceu, absolut penibile.” (Mircea Cărtărescu)
language: Romanian
title: Tinerețile lui Daniel Abagiu
publisher: Editura Polirom